ประกาศสำนักงานคณะกรรมการกฤษฎีกาประกาศสำนักงานคณะกรรมการกฤษฎีกาเรื่อง การโอนกิจการทรัพย์สิน สิทธิ หนี้สิน ข้าราชการ ลูกจ้างและเงินงบประมาณของสำนักงานคณะกรรมการกฤษฎีกาไปเป็นของสำนักงานศาลปกครอง[๑] โดยที่พระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒ พระราชบัญญัติปรับปรุงกระทรวง ทบวง กรม (ฉบับที่ ๑๘) พ.ศ. ๒๕๔๒(จัดตั้งสำนักงานศาลปกครอง) และพระราชบัญญัติคณะกรรมการกฤษฎีกา (ฉบับที่ ๔) พ.ศ.๒๕๔๒ ได้บัญญัติให้จัดตั้งศาลปกครองและสำนักงานศาลปกครองขึ้น และให้โอนบรรดากิจการทรัพย์สิน สิทธิ หนี้สิน ข้าราชการ ลูกจ้าง และเงินงบประมาณในส่วนที่เกี่ยวกับงานคณะกรรมการวินิจฉัยร้องทุกข์และกองวิเคราะห์กฎหมายและการร้องทุกข์สำนักงานคณะกรรมการกฤษฎีกา ทั้งนี้เฉพาะที่นายกรัฐมนตรีประกาศกำหนดในราชกิจจานุเบกษา ไปเป็นของสำนักงานศาลปกครองและให้ข้าราชการที่โอนไปดังกล่าว เป็นข้าราชการฝ่ายศาลปกครองแต่เนื่องจากในระหว่างที่ศาลปกครองยังไม่เปิดทำการ พระราชบัญญัติดังกล่าวได้มีบทเฉพาะกาลบัญญัติให้บทบัญญัติเกี่ยวกับการร้องทุกข์ตามกฎหมายว่าด้วยคณะกรรมการกฤษฎีกายังคงใช้บังคับฉะนั้นการโอนข้าราชการและลูกจ้างจึงต้องกระทำเป็นสองระยะให้สอดคล้องกับกฎหมาย คือ ระยะแรกมีผลทันทีที่กฎหมายใช้บังคับเพื่อปฏิบัติงานเร่งด่วนในการจัดตั้งและเปิดทำการศาลปกครองและระยะที่สองมีผลเมื่อศาลปกครองเปิดทำการแล้วเพื่อปฏิบัติงานด้านร้องทุกข์ตามบทเฉพาะกาลของพระราชบัญญัติดังกล่าวอาศัยอำนาจตามความในมาตรา ๑๑ แห่งพระราชบัญญัติคณะกรรมการกฤษฎีกา(ฉบับที่ ๔) พ.ศ. ๒๕๔๒ นายกรัฐมนตรีจึงออกประกาศ ดังต่อไปนี้๑. ให้โอนกิจการ ทรัพย์สิน สิทธิ หนี้สินและเงินงบประมาณของงานคณะกรรมการวินิจฉัยร้องทุกข์และกองวิเคราะห์กฎหมายและการร้องทุกข์สำนักงานคณะกรรมการกฤษฎีกา ตามบัญชีแนบท้ายประกาศนี้ไปเป็นของสำนักงานศาลปกครอง๒. ให้โอนข้าราชการและลูกจ้างของงานคณะกรรมการวินิจฉัยร้องทุกข์และกองวิเคราะห์กฎหมายและการร้องทุกข์สำนักงานคณะกรรมการกฤษฎีกา ไปเป็นของสำนักงานศาลปกครองพร้อมทั้งให้ตัดโอนตำแหน่งและอัตราเงินเดือนของข้าราชการและลูกจ้างดังกล่าวไปเป็นตำแหน่งและอัตราเงินเดือนของข้าราชการและลูกจ้างของสำนักงานศาลปกครอง ทั้งนี้ ตามบัญชี ๑ และบัญชี ๒แนบท้ายประกาศนี้การตัดโอนตำแหน่งและอัตราเงินเดือนของข้าราชการและลูกจ้างตามบัญชี๑ ให้มีผลตั้งแต่วันที่พระราชบัญญัติจัดตั้งศาลปกครองและวิธีพิจารณาคดีปกครอง พ.ศ.๒๕๔๒ ใช้บังคับการตัดโอนตำแหน่งและอัตราเงินเดือนของข้าราชการและลูกจ้างตามบัญชี๒ ให้มีผลตั้งแต่วันเปิดทำการศาลปกครองกลางตามกฎหมายว่าด้วยการจัดตั้งศาลปกครองและวิธีพิจารณาคดีปกครอง๓. โดยที่สำนักงานศาลปกครองมีหน้าที่ดำเนินการให้มีการจัดตั้งศาลปกครองและสามารถเปิดทำการได้ในเวลาที่กฎหมายกำหนดในวาระเริ่มแรกก่อนที่จะมีประธานศาลปกครองสูงสุดและคณะกรรมการตุลาการศาลปกครองการปฏิบัติงานของสำนักงานศาลปกครองข้าราชการและลูกจ้างที่โอนไปเป็นข้าราชการฝ่ายศาลปกครอง ให้อยู่ในความรับผิดชอบของนายชาญชัย แสวงศักดิ์ รองเลขาธิการคณะกรรมการกฤษฎีกา ซึ่งโอนไปเป็นข้าราชการฝ่ายศาลปกครองโดยให้ นายชาญชัย แสวงศักดิ์ รักษาการในตำแหน่งเลขาธิการสำนักงานศาลปกครองมีหน้าที่ควบคุมดูแลโดยทั่วไปซึ่งราชการของสำนักงานศาลปกครองและเป็นผู้บังคับบัญชาข้าราชการและลูกจ้างในสำนักงานศาลปกครองทั้งนี้ ตามที่บัญญัติไว้ในพระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒ทั้งนี้ตั้งแต่วันที่พระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ใช้บังคับประกาศ ณ วันที่ ๑๒ ตุลาคม พ.ศ. ๒๕๔๒ชวน หลีกภัยนายกรัฐมนตรี[เอกสารแนบท้าย]๑.บัญชีตัดโอนเงินงบประมาณรายจ่ายประจำปีงบประมาณ พ.ศ. ๒๕๔๓แผนงานบริหารด้านกฎหมายและกระบวนการยุติธรรม งานชี้ขาดร้องทุกข์สำนักงานคณะกรรมการกฤษฎีกาไปเป็นของสำนักงานศาลปกครอง๒.บัญชีตัดโอนตำแหน่งและอัตราเงินเดือนของข้าราชการและลูกจ้างประจำในส่วนที่เกี่ยวกับงานคณะกรรมการวินิจฉัยร้องทุกข์และกองวิเคราะห์กฎหมายและการร้องทุกข์ สำนักงานคณะกรรมการกฤษฎีกาไปเป็นของสำนักงานศาลปกครอง บัญชี ๑๓.บัญชีตัดโอนตำแหน่งและอัตราเงินเดือนของข้าราชการและลูกจ้างประจำในส่วนที่เกี่ยวกับงานคณะกรรมการวินิจฉัยร้องทุกข์และกองวิเคราะห์กฎหมายและการร้องทุกข์ สำนักงานคณะกรรมการกฤษฎีกาไปเป็นของสำนักงานศาลปกครอง บัญชี ๒๔.รายการทรัพย์สินที่ส่งมอบให้สำนักงานศาลปกครอง(ดูข้อมูลจากภาพกฎหมาย)ปาจรีย์/ปรับปรุง๒๓ มกราคม ๔๙เอกฤทธิ์/ปรับปรุง๒๐ ตุลาคม ๒๕๕๑โชติกานต์/ปรับปรุง๒๓ มิถุนายน ๒๕๕๙[๑] ราชกิจจานุเบกษาเล่ม ๑๑๖/ตอนพิเศษ ๘๑ ง/หน้า ๕/๑๔ ตุลาคม ๒๕๔๒